b'\n_START_ARTICLE_\nDopant\n_START_PARAGRAPH_\nDopant je snov, ki jo vnesemo v izredno majhnih koli\xc4\x8dinah (v sledeh) v snov, da bi s tem snovi spremenili elektri\xc4\x8dne in opti\xc4\x8dne lastnosti._NEWLINE_V kristalnih snoveh atomi dopanta zavzamejo mesta atomov kristala. Postopek za vnos dopanta v kristalno mre\xc5\xbeo imenujemo dopiranje. Najbolj pogosto se dopiranje uporablja pri izdelavi polprevodnikov._NEWLINE_Kadar dodajamo elemente, ki imajo ve\xc4\x8d elektronov v valen\xc4\x8dnem pasu kot atomi v kristalni strukturi, imamo dopiranje tipa n (primer: dopiranje silicija s fosforjem). V primeru, da dodajamo elemente, ki imajo manj elektronov v valen\xc4\x8dnem pasu kot atomi kristalne struktue, imamo dopiranje tipa p (primer: dopiranje silicija z borom).'